கேள்வி: அன்கோலா - உப்புச் சத்தியாக்கிரகம் பற்றி தகவல் சொல்.
பதில்: 1930 ஆம் ஆண்டில், மோகன்தாசு கரம்சந்த் காந்தி உப்புச் சத்தியாகிரகம் வெற்றிக்குப் பிறகு, கர்நாடகா தானும் சொந்தமாக நடத்த முடிவு செய்தது. ஏப்ரல் 13 அன்று, சுமார் 40,000 பேர் முன்னிலையில் எம்.பி. நட்கர்ணி என்பவர் இங்கு உப்புச் சட்டத்தை மீறினார் . சத்தியாகிரகம் 45 நாட்கள் முழு அளவில் தொடர்ந்தது. உடுப்பி மங்களூர், குந்தாபுரா (கர்நாடகம்), உடுப்பி, புட்டூர், படுபிட்ரே போன்ற கிட்டத்தட்ட 30 மையங்களில் உப்பு சத்தியாகிரகம் நடத்தப்பட்டது. கர்நாடகாவில் தார்வாடு மாவட்டத்தில் உள்ள இரேகேூர் மற்றும் வடகன்னட மாவட்டத்தில் அன்கோலா, சிர்சி மற்றும் சித்தாபுரா ஆகிய நான்கு வட்டங்கள் வரி விலக்கு பிரச்சாரத்தை ஏற்பாடு செய்ய தேர்வு செய்யப்பட்டன. அதிகாரிகளின் அடக்குமுறை நடவடிக்கைகள் இருந்தபோதிலும், பிரச்சாரம் மிகப்பெரிய வெற்றியைப் பெற்றது. 1930-31 காலப்பகுதியில் உப்புச் சத்தியாகிரகம்பங்கேற்றதற்காக 1500 க்கும் மேற்பட்ட ஆர்வலர்கள் கைது செய்யப்பட்டனர். இந்த வரலாற்று நிகழ்வுகளால் அன்கோலா "கர்நாடகாவின் பர்தோலி சத்தியாகிரகம்" என்று அழைக்கப்பட்டது.